RS เจอพิษโควิดฉุดผลงาน Q3 พลิกขาดทุน ลุ้นไตรมาส 4 ฟื้น รับแผนคุมค่าใช้จ่าย
RS รายงานผลการดำเนินงานงวด Q3 พลิกขาดทุน 0.35 ลบ. จากปีก่อนกำไร 130 ลบ. ส่วนงวด 9 เดือนกำไร 193 ลบ. ลดลง 54% จากปีก่อน 425 ลบ.
RS รายงานผลการดำเนินงานงวด Q3 พลิกขาดทุน 0.35 ลบ. จากปีก่อนกำไร 130 ลบ. ส่วนงวด 9 เดือนกำไร 193 ลบ. ลดลง 54% จากปีก่อน 425 ลบ.
10 พ.ย. 2564

บริษัท อาร์เอส จำกัด (มหาชน) หรือ RS รายงานผลประกอบการงวดไตรมาส 3 และงวด 9 เดือนแรกปี 2564 มีกำไรสุทธิ ดังนี้

ทั้งนี้ ด้วยการแพร่ระบาดของโควิด-19 ที่รุนแรงขึ้น และมาตรการการล็อกดาวน์ที่เข้มงวดขึ้นในไตรมาส 3/2564 ส่งผลให้กําลังซื้อของ ผู้บริโภคอ่อนตัวต่อเนื่องจากไตรมาสก่อนและกดดันรายได้ธุรกิจพาณิชย์ของบริษัทฯ ในขณะที่เม็ดเงินโฆษณามีทิศทางการหดตัวจากไตรมาสก่อนเช่นกันเป็นผลให้ธุรกิจเอ็นเตอร์เทนเมนต์ชะลอตัว จากไตรมาสก่อน รายได้รวมไตรมาส 3/2564 จึงลดลดลงร้อยละ 14.1 จากไตรมาสก่อน ทั้งนี้บริษัทฯ ได้มีนโยบายในการควบคุมค่าใช้จ่ายในสถานการณ์ที่ไม่ปกติ ส่งผลให้ค่าใช้จ่ายด้านการขาย และบริหารลดลงได้ร้อยละ 8.3 จากไตรมาสก่อน
โดยจากปัจจัยลบภายนอกที่ส่งผลกระทบต่อรายได้รวมที่อ่อนตัวลง ส่งผลให้กําไรสุทธิของบริษัทฯ อยู่ในระดับเท่าทุน อย่างไรก็ตามด้วย สถานการณ์โควิด-19 ที่พัฒนาในทิศทางที่ดีขึ้น บริษัทฯ จึงคาดการณ์ถึงการฟื้นตัวในไตรมาส 4/2564 ทั้งในธุรกิจคอมเมิร์ซ และเอ็นเตอร์เทนเมนต์อย่างมีนัยสําคัญ แต่จากการฟื้นตัวทางเศรษฐกิจที่ช้ากว่าที่คาด รายได้รวมของปี 2564 จึงมีแนวโน้มทีจะต่ำกว่าเป้าหมายที่วางไว้ในระดับ 4,000 ล้านบาท
 